Document ID: 31982R3272

Komisijas Regula (EEK) Nr. 3272/82
(1982. gada 6. decembris),
ar ko groza Regulu (EEK) Nr. 2237/77 par lauku saimniecības pārskata veidu, kuru izmanto, lai noteiktu zemnieku saimniecību ienākumus
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1965. gada 15. jūnija Regulu Nr. 79/65/EEK, ar ko izveido tīklu grāmatvedības datu apkopošanai par zemnieku saimniecību ienākumiem un uzņēmējdarbību Eiropas Ekonomikas kopienā [1], kurā jaunākie grozījumi izdarīti ar Regulu (EEK) Nr. 2143/81 [2], un jo īpaši tās 7. pantu,
tā kā Komisijas Regulā (EEK) Nr. 2237/77 [3], kurā precizēti posteņi, kas jāiekļauj saimniecības apgrozījuma pārskatā, lai noteiktu zemnieku saimniecību ienākumus;
tā kā datiem, ko savāc ar saimniecības apgrozījuma pārskatiem, ir jāatbilst Kopienas noteikumos izklāstītajai definīcijai un jo īpaši noteikumiem, kas izklāstīti Padomes 1975. gada 28. aprīļa Direktīvā 75/268/EEK par zemkopību kalnainos apvidos un dažos lauksaimniecībai neizdevīgos apvidos [4];
tā kā nebūtu jāizdara izmaiņas saimniecības apgrozījuma pārskata veidā;
tā kā pasākumi, ko paredz šī regula, ir saskaņā ar Kopienas Zemnieku saimniecību grāmatvedības datu tīkla komitejas atzinumu,
IR PIEŅĒMUSI ŠO REGULU.
1. pants
Definīcijas un instrukcijas par saimniecības apgrozījuma pārskatu, kuras noteiktas Komisijas Regulas (EEK) Nr. 2237/77 II pielikuma II nodaļas A daļas 6. pozīcijā "Lauksaimniecībai neizdevīgi apvidi", aizstāj ar šādu:
"6. Lauksaimniecībai neizdevīgi apvidi
Jānorāda, vai saimniecība atrodas apvidū, uz kuru attiecas Padomes Direktīva 75/268/EEK par zemkopību kalnainos apvidos un dažos lauksaimniecībai neizdevīgos apvidos [5].
1 = lielākā daļa saimniecības zemkopības platības neatrodas šādos apvidos,
2 = lielākā daļa saimniecības zemkopības platības atrodas lauksaimniecībai neizdevīgos apvidos Direktīvas 75/268/EEK 3. panta 4. un 5. punkta nozīmē,
3 = lielākā daļa saimniecības zemkopības platības atrodas kalnainos apvidos Direktīvas 75/268/EEK 3. panta 3. punkta nozīmē,
4 = kods 4 ir jālieto tajās dalībvalstīs, kurās šie apvidi ir tik mazi un tik daudz, ka informācija nav būtiska."
2. pants
Šī regula stājas spēkā dienu pēc tās publicēšanas Eiropas Kopienu Oficiālajā Vēstnesī.
To piemēro, sākot ar 1983./84. atskaites gadu.
Šī regula uzliek saistības kopumā un ir tieši piemērojama visās dalībvalstīs.
Briselē, 1982. gada 6. decembrī

Labels: 6